OpenLLM-France/wikimedia huggingface dataset:
# Flip xip

Flip xip és una tecnologia d'encaix per circuits integrats a més d'una forma de presència i muntatge per xips de silici.
Com a mètode de muntatge, elimina la necessitat de màquines de soldadura de precisió i permet el muntatge de moltes peces a la vegada.
Com a mètode de dimensions per xips, redueix la mida del circuit integrat a la mínima expressió, convertint-lo en una petita peça de silici amb diminutes connexions elèctriques.
Convencionalment se soldades petits fils a uns punts de connexió en el perímetre del xip, permetent el flux de corrent entre els pins i els circuits elèctrics en el silici. El xip es pegava amb els seus components actius cap per amunt de manera que en alguns circuits integrats com les memòries UV-EPROM és possible veure l'arranjament de components de silici i els fils que el connecten.
És una tècnica d'ús estès per a la construcció de microprocessadors, processadors gràfics per a targetes de vídeo, integrats de xipset. En alguns circuits integrats construïts amb aquesta tècnica, el xip de silici queda exposat de manera que pot ser refredat de manera més eficient.

## Referències

* ↑ Flipchips: Tutorial #1 [Consulta: febrer 2001].
# Filens

Filens (Philaeni, Φίλαινοι) fou el nom familiar de dos germans ciutadans de Cartago, dels quals s'explica la següent història:
Va esclatar una disputa fronterera entre Cirene i Cartago que va acabar amb la guerra que va durar uns anys amb èxits i fracassos per les dues parts. Finalment es va acordar arranjar el conflicte delimitant la frontera entre Leptis Magna d'un costat i Hespèrides (després Berenice) de l'altra (els dos punts més avançats de cada part al Gran Sirtis); dos atletes sortirien corrent de cada ciutat i allà on es trobessin seria el límit entre els dos estats; els germans Filens foren encarregats de córrer per Cartago, i van avançar força més que els corredors cirineus, probablement perquè van sortir abans de l'hora fixada. Tot i les reclamacions finalment el lloc de trobada fou reconegut com a frontera per Cirene però a canvi que els Filens fossin enterrats vius a l'arena del lloc, i si no ho acceptaven Cirene podria avançar el seu territori; però els Filens ho van acceptar i van oferir la seva vida per la pàtria.
Els cartaginesos els van retre grans honors i van erigir altars al lloc de la seva mort, conegut per molt de temps com "l'Altar dels Filens". La informació la dona Sal·lusti que probablement la va recollir de tradicions africanes (quan era procònsol de Numídia) d'almenys 300 anys endarrere, i el mateix nom dels germans (nom que vol dir "amants de la pregària") en posa en dubte la veracitat almenys en els detalls. Els fets estan datats entre el 400 aC i el 330 aC.
El 1937, sota el domini colonial italià, es va construir l'Arc dels Filens, desmantellat pels libis el 1973.

## Referències

* ↑ Sal·lusti Crisp, Gai De bello Iugurthino, XIX, 79.
* ↑ Kenrick, Philip. Tripolitania: Libya Archaeological Guides (en anglès). Londres: Silphium Press, 2009, p. 152-157.
# Francesc Gelambí i Martí

Francesc Gelambí i Martí (Montblanc, ca. 1815 - Alcover, ?), organista ocasional de Santa Maria de Montblanc (1830) i director de l'orquestra Música del Coleto (1844).
Fill de Joan Galambí Sol i de Rosa Martí, procedia d'una família de sabaters de Montblanc. Tot i que no era clergue, el 1830 apareix com a organista esporàdic de l'església de Santa Maria de Montblanc, substituint les absències del seu titular, Miquel Vilageliu.
Cap el 1832 es traslladà a viure a Alcover, on es va casar el 1835 en primeres núpcies amb Úrsula Pallicer Sendrós, filla del Milà. A Alcover nasqueren tots els seus fills, però aparèixer documentat a Montblanc com a director per a les actuacions de l'agrupació musical "La Música del Coleto", una agrupació vigent des d'aproximadament l'any 1840 fins al 1850, any en què s'escindí en dues orquestres, La Vella i La Nova.
Tot i així, sembla que majoritàriament va viure a Alcover, ja que apareix documentat en diferents ocasions, com en les actes de bateig dels seus fills (el 1839, 1841, 1844, 1845 i 1849) i en les seves segones núpcies, el 1855, amb Maria Josefa Dalmau. Els fills del segon matrimoni també neixen tots en aquesta població.
El 1881, any que es fundà a Alcover la Sociedad bajo la invocación de Jesucristo en el Monte Calvario, Gelambí formà part de la junta de govern com a secretari i apareix citat en els estatuts en qualitat d'organista.
Fou el pare de Joan Gelambí Pallisé i Francesc Gelambí Dalmau.
Pel que fa a la seva activitat musical, en les actes de bateig dels seus fills apareix com a "organista", i en l'acta del segon casament consta com a "mestre filharmònic". Va ser el compositor de la Cançó popular de la Verge del Remei, amb lletra del bisbe Barberà.
Es conserven obres seves al fons musical SEO (Fons de l'església parroquial de Sant Esteve d'Olot).

## Referències

* 1 2 Medrano i Torres, Núria. Músics i ball a la Conca de Barberà. Un segle d'agrupacions instrumentals (1844-1936). Els casos de Montblanc, l'Espluga de Francolí, Sarral i Solivella. Valls: Cosetània, 2006, p. 230.
* ↑ Medrano i Torres, Núria. Ballem? Les orquestres a la Conca de Barberà (1936-1979). Valls: Cossetània, 2010, p. 228.
* ↑ Medrano i Torres, Núria «Els Gelambí. Una família de músics entre Alcover, Montblanc i Valls (ca. 1815-1991)». Butlletí. Centre d'Estudis Alcoverencs, 106 (2004), p. 10-22.
* ↑ «Obres de Francesc Gelambí a l'IFMuC. Base de dades dels fons musicals de Catalunya».

## Enllaços externs

* https://www.raco.cat/index.php/ButlletiCEA/article/view/207943/290769
# Fil·lostomins

Els fil·lostomins (Phyllostominae) són una subfamília de ratpenats fil·lostòmids.

## Classificació

* Tribu Lonchorhinini
** Lonchorhina
** Macrophyllum
** Mimon
* Tribu Micronycterini
** Glyphonycteris
** Lampronycteris
** Macrotus
** Micronycteris
** Neonycteris
** Trinycteris
* Tribu Phyllostomini
** Gardnerycteris
** Phylloderma
** Phyllostomus
* Tribu Vampyrini
** Chrotopterus
** Lophostoma
** Tonatia
** Trachops
** Vampyrum

## Referències

* ↑ Phyllostominae a Mammal Species of the World (MSW) (anglès)
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Fil·losilicat

Els fil·losilicats són una subclasse dels silicats que inclouen minerals comuns en ambients molt diversos i que presenten, com característica comuna, un hàbit cristal·lí foliós o esquamós derivat de l'existència d'una exfoliació mineral basal perfecta. Això és conseqüència de la presència en la seva estructura de capes de tetraedres de dimensionalitat infinita en dues direccions de l'espai.
Són en general molt tous i de pes específic baix. Alguns d'ells tenen gran interès econòmic.

## Tipus

* Grup de la serpentina
** Antigorita - Mg₃Si₂O₅(OH)₄
** Crisotil - Mg₃Si₂O₅(OH)₄
** Lizardita - Mg₃Si₂O₅(OH)₄
* Grup de l'argila
** Caolinita - Al₂Si₂O₅(OH)₄
** Il·lita - (K,H₃O)(Al,Mg,Fe)₂(Si,Al)₄O$_{10}$[(OH)₂,(H₂O)]
** Esmectita -
** Montmoril·lonita - (Na,Ca)$_{0.33}$(Al,Mg)₂(Si₄O$_{10}$)(OH)₂·nH₂O
** Vermiculita - (MgFe,Al)₃(Al,Si)₄O$_{10}$(OH)₂·4H₂O
** Talc - Mg₃Si₄O$_{10}$(OH)₂
** Pirofil·lita - Al₂Si₄O$_{10}$(OH)₂
* Grup de la mica
** Biotita - K(Mg,Fe)₃(AlSi₃O$_{10}$)(OH)₂
** Moscovita - KAl₂(AlSi₃O$_{10}$)(OH)₂
** Flogopita - KMg₃Si₄O$_{10}$(OH)₂
** Lepidolita - K(Li,Al)$_{2-3}$(AlSi₃O$_{10}$)(OH)₂
** Margarita - CaAl₂(Al₂Si₂O$_{10}$)(OH)₂
** Glauconita - (K,Na)(Al,Mg,Fe)₂(Si,Al)₄O$_{10}$(OH)₂
* Grup de la clorita
** Clorita - (Mg,Fe)₃(Si,Al)₄O$_{10}$(OH)₂•(Mg,Fe)₃(OH)₆
# Iablotxkovo (Bélgorod)

* Per a altres significats, vegeu «Iablotxkovo».
Iablotxkovo - Яблочково (rus) - és un poble de l'óblast de Bélgorod, a Rússia. El 2010 tenia 178 habitants. Pertany al districte (raion) de Xebékino.

## Referències

* ↑ «Znamenka» (en anglès). GeoNames. Arxivat de l'original el 2022-01-29. [Consulta: 29 gener 2022].
* ↑ «Генеральный план Шебекинского городского округа». Федеральная государственная информационная система территориального планирования (ФГИС ТП). Arxivat de l'original el 2021-05-27. [Consulta: 29 gener 2022].
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 29 gener 2022].
# Drapetodes

Drapetodes és un gènere de papallones nocturnes de la subfamília Drepaninae.

## Taxonomia

* Drapetodes magnifica Swinhoe, 1902
* Drapetodes matulata Felder, 1874
* Drapetodes interlineata Warren, 1896
* Drapetodes mitaria Guenée, 1857
* Drapetodes fratercula Moore, 1887
* Drapetodes deumbrata Warren, 1922
* Drapetodes circumscripta Warren, 1922
* Drapetodes lunulata Warren, 1896
* Drapetodes croceago Hampson, 1895
* Drapetodes nummularia Snellen, 1889
* Drapetodes barlowi Holloway, 1998

## Referències

* ↑ Beccaloni, G.; Scoble, M.; Kitching, I.; Simonsen, T.; et al. «Drapetodes» (en anglès). The Global Lepidoptera Names Index [Natural History Museum], 2003.
# Jean-Baptiste Cerlogne

Jean-Baptiste Cerlogne (Saint-Nicolas, 6 de març de 1826 – 7 d'octubre de 1910) fou un sacerdot i poeta valldostà en arpità. Era fill d'un mestre veterà de l'exèrcit de Napoleó Bonaparte. De 1837 a 1841 va viure a Marsella netejant xemeneies. El gener de 1847 es va allistar a l'exèrcit piemontès i participà en la guerra que dirigí Carles Albert I de Sardenya contra els austríacs el 1848. Participà en les batalles de Goito i Santa Lucia, i el gener de 1848 fou capturat a Valeggio pels austríacs. Alliberat, participà en la batalla de Novara el 23 de març de 1849. El 1851 va entrar en el seminari com a cuiner, però finalment s'hi va quedar; fou ordenat sacerdot el 1864 i enviat com a vicari a Valgrisenche. El 1870 fou vicari de Champdepraz i el 1879 a la d'Ayas. Després fou transferit a diverses parròquies fins que el 1908 fou transferit a Saint-Nicolas.
El 1855 començà a compondre poesies en arpità on canta la vida camperola que van assolir un gran èxit, i fou sovint convidat a cantar-les en públic. Algunes foren traduïdes al francès i a l'italià.

## Poesies

* L'Infan prodeggo (El fill pròdig, 1855)
* La marenda a Tsesalet (El berenar a Chesallet)
* La Pastorala (1861)
* Les petits chinois (1868), himne en francès
* Lo Tsemin de Fer (Ferrocarrils, 1886)
* Le s-ou et le dove comére (1887)
* A do dzovenno epaou (A dos joves esposos, 1887)
* Pastorala di Rei (Pastoral del rei, 1888).
* Tsanson de Carnaval (Cançó de carnaval, 1893),
* Le maçon de Saint-Gra (Els constructors de Sant Grat)
* La vie du petit ramoneur (La vida del petit netejador de xemeneies, 1894)
* Cinquantiémo anniverséro de 48 (1898)
* Le 22 juillet 1901 à Courmayeur (1901)
* Le patois valdôtain (1909)
* La fenna consolaye (1910)

## Enllaços externs

* (italià) Biografia
# Torre Canal

Torre Canal és una masia de Gurb (Osona) inclosa a l'Inventari del Patrimoni Arquitectònic de Catalunya.

## Descripció

Edifici civil. Masia de planta rectangular amb la façana orientada a migdia. A la part esquerra hi ha una torre annexionada de quatre pisos i refeta recentment. La façana té un bonic portal dovellat amb una finestra al damunt, esculturada, al centre de la qual hi ha un escut amb àngels que el sostenen. Les motllures estan decorades amb soguejats i rostres d'infants, s'hi observen restes d'antiga policromia d'un color rogenc. Val a dir que la finestra, malgrat la filigrana de treball, no es conserva en gaire bon estat, ja que la pedra s'està assalinant. Al damunt hi ha un petit porxo amb baranes de fusta.
Està construït amb pedra i arrebossat al damunt, els elements de ressalt són de pedra. El mas està envoltat de dependències agrícoles.

## Història

Típica masia catalana de dimensions reduïdes de la que no es té cap notícia.

## Referències

* 1 2 3 4 «Torre Canal». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 29 agost 2017].
# Reacher

Reacher és una sèrie de televisió d'acció nord-americana desenvolupada per Nick Santora per a Amazon Prime Video. Basat en la sèrie de llibres Jack Reacher de Lee Child, és protagonitzat per Alan Ritchson com el personatge principal, un vagabund autoproclamat i antic policia militar de l'exèrcit dels Estats Units amb una força, intel·lecte i habilitats formidables. Durant els seus viatges, Reacher es creua amb perillosos criminals i es veu obligat a lluitar.
La primera temporada de Reacher es va basar en Killing Floor, la novel·la debut de Child de 1997, i es va estrenar el 4 de febrer de 2022. La segona temporada, basada en Bad Luck and Trouble (2007). A principis de desembre de 2023, l'estrella de la sèrie, Alan Ritchson, va revelar que havia començat el rodatge d'una tercera temporada, basada en la novel·la de 2003 Persuader. Ha estat subtitulada al català.

## Repartiment

* Alan Ritchson com a Jack Reacher: Excomandant condecorat de la Policia Militar de l'Exèrcit dels EUA.
* Malcolm Goodwin com Oscar Finlay (temporada 1; convidat temporada 2): Capità de Policia i Cap detectiu de Margrave, anteriorment detectiu a Boston.
* Willa Fitzgerald com Roscoe Conklin (temporada 1): Oficial de policia de Margrave que s'uneix a Reacher i Finlay en la seva investigació.
* Chris Webster com a KJ Kliner (temporada 1): Fill consentit de Kliner Sr. que assisteix en l'operació criminal del seu pare.
* Bruce McGill com Grover Teale (temporada 1): Alcalde de Margrave, polític corrupte aliat amb la família Kliner.
* Maria Sten com a Frances Neagley: Exsargento Major de l'exèrcit i professional de seguretat corporativa que va servir a l'exèrcit amb Reacher.
* Serinda Swan com a Karla Dixon (temporada 2): Membre de l'antiga unitat de Reacher on va treballar com a comptadora forense en gestió de riscos corporatius.
* Shaun Sipos com David O'Donnell (temporada 2): Excol·lega de l'exèrcit de Reacher, ara és un advocat amb família.
* Ferdinand Kingsley com A.M. (temporada 2): Mercenari experimentat que viatja sota múltiples identitats.
* Robert Patrick com Shane Langston (temporada 2): Exdetectiu de la policia de Nova York que ara és cap de seguretat per a un contractista de defensa privat.

## Producció

Per a la filmació de la sèrie es va construir un paisatge urbà temporal a North Pickering, Ontario. Tota la ciutat fictícia de Margrave es va construir des de zero en un camp agrícola arrendat. Altres zones de rodatge van ser Toronto, Port Perry i Pickering. El rodatge principal de la primera temporada va tenir lloc entre el 15 d'abril i el 30 de juliol de 2021, a Toronto. Durant el rodatge, Ritchson es va trencar un os de l'espatlla que va requerir cirurgia i es va esquinçar un múscul oblic durant una escena de lluita.

## Referències

* ↑ «Reacher». Goita què fan, ara!. [Consulta: 18 febrer 2024].
* ↑ Advertiser, Kristen Calis Pickering News. «What's Going On Here: More filming of 'Jack Reacher' planned for north Pickering» (en anglès), 10-05-2021. [Consulta: 21 desembre 2023].
* ↑ Grantham-Philips, Wyatte. «‘Reacher’ Star Alan Ritchson Says He Needed Surgery After On-Set Injury» (en anglès americà), 03-02-2022. [Consulta: 21 desembre 2023].
# Rescuporis

Rascuporis o Rescuporis és el nom dels següents personatges:
* Rascuporis I, rei odrisi de Tràcia.
* Rascuporis II., reietó odrisi traci que regnà a Seutòpolis o Sautes
* Rascuporis III, rei dels odrisis d'Astes o Astea succeí al seu pare Cotis vers el 18 aC
* Rascuporis IV., reietó dels odrisis de Seutòpolis a Tràcia.
* Rescuporis I (Rhescuporis, Ῥησκούπορις), rei del Bòsfor del 68 al 93
* Rescuporis II (Rhescuporis, Ῥησκούπορις), rei del Bòsfor del 210 al 227
* Rescuporis III (Rhescuporis, Ῥησκούπορις), rei del Bòsfor del 233 al 234
* Rescuporis IV (Rhescuporis, Ῥησκούπορις), rei del Bòsfor del 239 al 253, del 254 al 257, del 261 al 267 i del 272 al 275
* Rescuporis V (Rhescuporis, Ῥησκούπορις), rei del Bòsfor del 318 al 335, fill d'Oliotes i contemporani de Constantí I el Gran, vers el 335 els ostrogots haurien conquerit el regne.
# ResearcherID

ResearcherID és un sistema d'identificació d'autors científics. Va ser introduït el gener de 2008 per Thomson Reuters.
Aquest sistema intenta solucionar el problema de la identificació d'autors. En la literatura científica, és comuna citar el nom, cognom i inicials dels autors d'un article. No obstant això, hi ha casos de diversos autors amb el mateix nom o les mateixes inicials, o de publicacions que cometen errors en introduir els noms, la qual cosa dona lloc a diverses grafies per a un mateix nom, o diferents autors amb una sola grafia.
A la pàgina web de ResearcherID, es demana als autors que enllacin el seu identificador als seus propis articles. D'aquesta manera, poden mantenir la seva llista de publicacions actualitzada i en línia. Així, és possible obtenir l'obra completa d'un autor, ja que no totes les publicacions estan indexades per Web of Science. Això té particular rellevància en el cas d'investigadors en camps que utilitzen predominantment articles de conferències revisades per experts (ciències de la computació) o que se centra en la publicació de llibres i capítols (humanitats i disciplines pertanyents a les ciències socials).
L'ús combinat de l'identificador d'objecte digital (DOI) amb el ResearcherID permet una associació única entre autors i articles científics. Pot utilitzar-se per vincular investigadors amb assajos registrats o per identificar a altres col·laboradors que treballin en el mateix camp.
ResearcherID ha estat criticat per ser comercial i propietari, encara que també ha estat elogiat com «una iniciativa que aborda el problema comú de la identificació errònia d'autors».
Thomson Reuters ha permès l'intercanvi de dades entre el seu sistema ResearcherID i ORCID.

## Referències

* ↑ Enserink, M. «Scientific Publishing: Are You Ready to Become a Number?». Science, 323, 5922, 27-03-2009, pàg. 1662–1664. DOI: 10.1126/science.323.5922.1662. PMID: 19325094 [Consulta: 14 desembre 2017].
* ↑ Wolinsky, Howard «What's in a name?». EMBO reports, 9, 12, 01-12-2008, pàg. 1171–1174. DOI: 10.1038/embor.2008.217. PMID: 19047988 [Consulta: 14 desembre 2017].
* ↑ Cals, Jochen WL; Kotz, Daniel «Researcher identification: the right needle in the haystack». The Lancet, 371, 9631, 01-06-2008, pàg. 2152–2153. DOI: 10.1016/S0140-6736(08)60931-9. PMID: 18586158 [Consulta: 14 desembre 2017].
* ↑ «RID - ORCID Integration - IP & Science - Thomson Reuters Arxivat 2015-09-12 a Wayback Machine.». [Consulta: 29 març 2013].

## Enllaços externs

* ResearcherID - Lloc web oficial
# Reichsmark

El Reichsmark (RM) fou la moneda utilitzada a Alemanya des de 1924 fins al 20 de juny de 1948. Va ser reemplaçada pel marc alemany (Deutsche Mark) en la RFA i pel marc de la RDA (Mark der DDR) a l'Alemanya Oriental.
El Reichsmark va ser introduït el 1924 per substituir el Papiermark, fet que va ser necessari a causa de la hiperinflació, que havia arribat al seu punt més àlgid el 1923. El canvi entre el vell Papiermark i el Reichsmark va ser d'1.000.000.000.000 a 1.
Amb la finalitat d'estabilitzar l'economia i suavitzar la transició entre una moneda i l'altra, el Papiermark no va ser reemplaçat directament pel Reichsmark, sinó pel Rentenmark, una espècie de moneda interna encunyada pel Deutsche Rentenbank (Banc de Renda Alemany).
| Moneda | Data | Valor en RM |
| Corona bohèmia | 1939 | 0,1 |
| Corona danesa | 1940 | 1 |
| Corona eslovaca | 1939 | 0,1 |
| Corona eslovaca | 1 d'octubre de 1940 | 0,086 |
| Corona noruega | 1940 | 0,6 |
| Corona noruega | ? | 0,57 |
| Dinar serbi | abril de 1941 | 0,004 |
| Florí neerlandès | 10 de maig de 1940 | 1,5 |
| Florí neerlandès | 17 de juliol de 1940 | 1,327 |
| Franc belga | maig de 1940 | 0,1 |
| Franc belga | juliol de 1940 | 0,08 |
| Franc francès | maig de 1940 | 0,05 |
| Franc luxemburguès | maig de 1940 | 0,25 |
| Franc luxemburguès | juliol de 1940 | 0,1 |
| Karbóvanets ucraïnès | 1942 | 0,1 |
| Lira italiana | 1943 | 0,1 |
| Zloty polonès | 1939 | 0,5 |

## Les monedes del Reichsmark

* Monedes de la República de Weimar
* Monedes de la República de Weimar
* Monedes del Tercer Reich
* Monedes del Tercer Reich

## Els bitllets del Reichsmark

* 20 RM, 1924
* 50 Rpf, 1938–1945
* 1 RM, 1938–1945
* 2 RM, 1938–1945
* 5 RM, 1938–1945
* 20 RM, 1938–1945
* 50 RM, 1938–1945
* Bitllets Arxivat 2006-09-05 a Wayback Machine. de Reichsmark i Rentenmark
* Bitllet de 10 Reichsmark, anvers Arxivat 2007-03-19 a Wayback Machine.
* Bitllet de 10 Reichsmark, revers Arxivat 2007-03-19 a Wayback Machine.
* Diverses imatges de bitllets Arxivat 2005-01-24 a Wayback Machine.

## Vegeu també

* Marc (moneda)
# Reichsmarschall

Reichsmarschall (Mariscal de l'Imperi) era el màxim rang de la Wehrmacht de l'Alemanya Nazi durant la Segona Guerra Mundial.
El rang de Reichsmarschall originalment es va crear al segle xii, a l'època del Sacre Imperi Romà. A l'època de l'imperi Alemany i la I Guerra Mundial cap membre de les forces armades alemanyes hi va ser promogut.
Durant la II Guerra Mundial, Hermann Göring va ser l'únic en ser promogut al rang de Reichsmarschall, sent promogut al rang el 1940 per Adolf Hitler. Göring, que era el Comandant en Cap de la Luftwaffe, tingué diversos títols prestigiosos, com Guardabosc en Cap del Reich, Comissari Plenipotenciari del Pla Quatrienal i Ministre d'Economia.
Hitler el nomenà per distingir-lo entre els altres comandants de l'Estat Major de la Wehrmacht. Hitler havia escollit a Göring com el seu successor pel lideratge del Reich; i un dels motius era que en cas que Hitler fos assassinat existís una clara línia de successió militar ja establerta. No obstant això, el Gran Almirall Karl Dönitz va ser nomenat específicament com a successor per Hitler el 30 d'abril de 1945 al seu testament polític (Dönitz només va ser notificat del seu nomenament com a successor l'1 de maig de 1945 per Martin Bormann i Joseph Goebbels).
# Rhinogobius sulcatus

Rhinogobius sulcatus és una espècie de peix de la família dels gòbids i de l'ordre dels perciformes.

## Hàbitat

És un peix d'aigua dolça, de clima tropical i demersal.

## Distribució geogràfica

Es troba a Àsia: el Vietnam.

## Observacions

És inofensiu per als humans.

## Referències

* 1 2 3 FishBase (anglès)

## Bibliografia

* Eschmeyer, William N.: Genera of Recent Fishes. California Academy of Sciences. San Francisco, Califòrnia, Estats Units. iii + 697. ISBN 0-940228-23-8. Any 1990.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A: M.M. Smith i P.C. Heemstra (eds.) Smiths' sea fishes. Springer-Verlag, Berlín.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB